Kúpna zmluva

uzavretá podľa § 588 a násl. Občianskeho zákonníka

Zmluvné strany:

Názov: **Obec Krivosúd-Bodovka**

So sídlom: 913 11 Krivosúd-Bodovka 88

V zastúpení : Richard Kubáň – starosta obce

IČO: 00311723

DIČ: 2021079709

Bankové spojenie: Prima Banka Slovensko a.s.

Číslo účtu: SK 57 5600 0000 0006 1697 6001

ako predávajúci na strane jednej (ďalej len „Predávajúci”)

a

Meno a priezvisko manželky : **Ľubica Obdržalová**

Rodné priezvisko : Horňáčková

Dátum narodenia :

Rodné číslo :

Trvalé bydlisko :

Štátne príslušnosť : SR

a

meno a priezvisko manžela : **Marek Obdržal**

rodné priezvisko : Obdržal

Dátum narodenia :

Rodné číslo :

Trvalé bydlisko :

Štátne príslušnosť : SR

Telefón : 0949 677 012

Email : marekobdrzal@gmail.com

ako kupujúci na strane druhej (ďalej len „Kupujúci“ a spolu s predávajúcim ďalej len „Zmluvné strany“)

*uzatvá­rajú v zmysle ust. § 588 a nasl. Občianskeho zákonníka túto*

***kúpnu zmluvu*** *(ďalej len* ***„Zmluva“****):*

**Článok I.**

**Úvodné ustanovenie**

Predávajúci je výlučným vlastníkom nehnuteľnosti zapísanej v katastri nehnuteľností vedenom na Okresnom úrade v Trenčíne, katastrálnym odborom, na liste vlastníctva č. 1, okres Trenčín, obec Krivosúd-Bodovka, katastrálne územie Krivosúd-Bodovka, a to:

* **parcely 847/3 (ostatná plocha) o výmere 5466 m2.**

(List vlastníctva č.1 tvorí Prílohu č. 1a neoddeliteľnú súčasť Zmluvy)

**Článok II.**

**Predmet Zmluvy**

Touto Zmluvou Predávajúci predáva zo svojho výlučného vlastníctva Kupujúcemu **pozemok parc.č. 847/6** (ostatné plochy) v k.ú. Krivosúd-Bodovka - o výmere 7 m2 v zmysle geometrického plánu číslo 45403066-165/2021 na pozemku na parcele č. 847/3 zo dňa 06.8.2021 na LV č.1 k.ú. Krivosúd-Bodovka vo vlastníctve obce, a Kupujúci ju kupuje od Predávajúceho do svojho výlučného vlastníctva, za dohodnutú kúpnu cenu uvedenú v Článku IV.

**Článok III.**

## Stav predmetu kúpy

Predávajúci týmto vyhlasuje, že mu nie sú známe také závady a poškodenia nehnuteľnosti, na ktoré by mal Kupujúceho osobitne upozorniť.

**Článok IV.**

**Kúpna cena a spôsob jej zaplatenia**

**1.** Dohodnutá kúpna cena za predaj Predmetu kúpy predstavuje sumu **vo výške 250,- Eur** (slovom dvestopäťdesiať Eur) [ďalej len „**Kúpna cena**“], ktorá bude zaplatená Predávajúcemu bezhotovostným prevodom na jeho účet uvedený v záhlaví Kúpnej zmluvy (alebo v hotovosti do pokladne obecného úradu).

**2.** Zmluvné strany potvrdzujú, že Kúpnu cenu uvedenú v bode 1 dohodli v súlade s ust. § 589 Občianskeho zákonníka a podľa zákona č. 138/1991 Zb. o majetku obcí v znení neskorších predpisov, v zmysle §9a ods. 8) písm. e) ako prípad hodný osobitného zreteľa, za cenu vo výške 250,- €.

**3**. Predaj parcely bol schválený Obecným zastupiteľstvom v Krivosúde-Bodovke uznesením č. 39/2021 dňa 08.11.2021 ako prípad hodný osobitného zreteľa v zmysle § 9a ods. 8 písm. e/ zákona č. 136/1991 Zb. o majetku obcí v znení nesk. predpisov.

(Výpis z uznesenia OZ v Krivosúde-Bodovke č. 39/2021 tvorí Prílohu č. 2a neoddeliteľnú súčasť Zmluvy).

**Článok V.**

**Osobitné dojednania Zmluvných strán**

**1.** Zmluvné strany sa zaväzujú pravdivo informovať o dôležitých otázkach prevodu Predmetu kúpy podľa Zmluvy, a to vrátane vyhlásení uvedených nižšie.

**2.** Zmluvné strany prehlasujú, že ich zmluvná voľnosť nie je ničím obmedzená a nie sú im známe žiadne okolnosti, ktoré by túto voľnosť obmedzovali.

**3.** Predávajúci prehlasuje, že je oprávnený s Nehnuteľnosťou nakladať v plnom rozsahu. Predávajúci prehlasuje, že neexistujú žiadne rozhodnutia súdov, prípadne iných orgánov verejnej správy, ani žiadne zmluvy alebo dohody, v dôsledku ktorých by bolo alebo by mohlo byť vlastnícke právo Predávajúceho k Nehnuteľnosti akýmkoľvek spôsobom obmedzené alebo ohrozené, alebo by obmedzovali alebo mohli obmedzovať ich právo nakladať s Nehnuteľnosťou a podľa Zmluvy. Predávajúci prehlasuje, že nemá vedomosť o tom, že by si tretia osoba (osoby) uplatňovala akékoľvek právo z akéhokoľvek titulu k Nehnuteľnosti.

**4.** Predávajúci ďalej prehlasuje, že jeho vlastnícke právo k Nehnuteľnosti nie je ničím obmedzené a na Nehnuteľnosť neviaznu žiadne záložné práva, vecné bremená, ťarchy, dlhy, nájomné práva a ani žiadne iné práva (nároky) tretích osôb.

**5.** Zmluvné strany prehlasujú, že im nie sú známe žiadne okolnosti, ktoré by mali za následok neplatnosť Zmluvy, alebo by mohli ohroziť platnosť Zmluvy alebo riadne plnenie ich povinností a záväzkov podľa Zmluvy.

**6.** Predávajúci prehlasuje, že na Nehnuteľnosť neuzavrel s akoukoľvek treťou osobou žiadnu kúpnu zmluvu, darovaciu zmluvu, zmluvu o budúcej zmluve ani inú zmluvu, ktorou by sa zaviazal previesť vlastnícke práva k Nehnuteľnosti, nájomnú zmluvu ako ani žiadnu inú zmluvu s treťou osobou a neexistuje žiadna listina obmedzujúca jeho vlastnícke alebo užívacie právo k Nehnuteľnosti.

**7.** Predávajúci prehlasuje, že na jeho majetok nebol vyhlásený konkurz ani nebolo povolená reštrukturalizácia, nebolo voči nemu začaté konkurzné konanie, nebol podaný návrh na reštrukturalizáciu a ani nebol podaný návrh na exekučné konanie, nie je v predĺžení.

**8.** Ak sa preukáže nepravdivosť niektorého z vyhlásení daného niektorou Zmluvnou stranou v Zmluve alebo ak niektorá Zmluvná strana poruší niektorú z povinností uvedených v Zmluve, zaväzuje sa nahradiť druhej Zmluvnej strane škodu v celom rozsahu, ktorá dotknutej strane vznikla. Právo dotknutej Zmluvnej strany odstúpiť od Zmluvy tým nie je dotknuté.

**9.** Správne poplatky spojené s návrhom na vklad kúpnej zmluvy do katastra nehnuteľností uhradí budúci kupujúci.

**Článok VI.**

**Nadobudnutie vlastníckeho práva k Predmetu kúpy**

**1.** Zmluvné strany berú na vedomie, že podpísaním Zmluvy sú svojimi zmluvnými prejavmi viazané až do rozhodnutia príslušného katastrálneho odboru Okresného úradu o povolení alebo zamietnutí vkladu vlastníckeho práva k Predmetu kúpy v prospech Kupujúceho.

**2.** Zmluvné strany berú na vedomie, že vlastnícke právo k Predmetu kúpy nadobudne Kupujúci až vkladom do katastra nehnuteľností vedeného príslušným katastrálnym odborom Okresného úradu a právne účinky vkladu do katastra nehnuteľností vznikajú na základe právoplatného rozhodnutia príslušného katastrálneho odboru Okresného úradu o jeho povolení.

**3.** V prípade, ak by katastrálny odbor Okresného úradu rozhodol o zamietnutí alebo o zastavení konania o návrhu na vklad vlastníckeho do katastra nehnuteľností podľa Zmluvy v prospech Kupujúceho, zmluvné strany sú povinné podpísať novú zmluvu o prevode vlastníckeho práva k Predmetu kúpy za podmienok dojednaných v Zmluve.

**4.** Ak príslušný katastrálny odbor Okresného úradu preruší konanie o návrhu na vklad vlastníckeho práva do katastra nehnuteľností podľa Zmluvy v prospech Kupujúceho, zmluvné strany sú povinné poskytnúť súčinnosť druhej zmluvnej strane a odstrániť nedostatky Zmluvy a návrhu na vklad vlastníckeho práva do katastra nehnuteľností, prípadne jeho príloh.

**Článok VII.**

**Záverečné ustanovenia**

**1.** Zmluvné strany podpisom Zmluvy zároveň potvrdzujú, že sú oprávnené s Nehnuteľnosťou disponovať, právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.

**2.** Zmena Zmluvy je možná len písomnou dohodou Zmluv­ných strán.

**3.** Vo veciach neupravených Zmluvou sa zmluvný vzťah spravu­je príslušnými ustanove­niami všeobecne záväzných právnych predpisov.

**4.** Ak niektoré us­tanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostat­ných ustanovení. Namiesto neplatných alebo neúčinných ustanovení a na vy­plnenie medzier sa použije právna úprava, ktorá, pokiaľ je to právne možné, sa čo naj­viac približuje zmy­s­lu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.

**5.** Zmluva je vyhotove­ná v štyroch rovnopisoch, a to dva rovnopisy pre príslušný katastrálny odbor Okresného úradu, jeden rovnopis pre Predávajúceho a jeden rovnopis pre Kupujúceho.

**6.** Zmluva nadobúda platnosť a účinnosť dňom jej podpisu Zmluv­ný­mi stranami. Účinky prevodu vlastníckeho práva k Predmetu kúpy podľa Zmluvy nastávajú dňom právoplatnosti rozhodnutia katastrálneho odboru Okresného úradu o povolení vkla­du vlastníckeho práva v prospech Kupujúceho k Predmetu kúpy do ka­tas­tra neh­nuteľ­ností v Slovenskej republike.

**7.** Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Krivosúde-Bodovke , dňa 9.11.2021

**Predávajúci: Kupujúci:**

Richard Kubáň Mgr. Ľubica Obdržalová, Ing. Marek Obdržal

**meno a priezvisko meno a priezvisko**

Prílohy:

1. Výpis z listu vlastníctva č.1

2. Výpis z katastrálnej mapy

3. Výpis z uznesenia č. 39/2021